Raymond Boudon

Sociòlogh.
Raymond Boudon a l'era nà a Paris ai 27 ëd gené 1934.

 La formassion 
Dël 1955 a l'ha passà n'ann a l'Università ëd Friborgh da Brisgau e peui a l'é partì a studié a l'Università ëd Columbia, grassie al sostegn ëd Raymond Aron.

 Soe idèje 
Boudon a chërdìa che ël comportament ëd la gent a andèissa dapress a dle lògiche rassionaj.
A teorisava che ij concet ëd le siense sossiaj a devo permëtte d'arzòlve ij problema sempi ch'as presento pa an sla scala dla socetà antrega, ma a cola dël sìngol.

 La cariera 
Boudon a l'ha travajà al CNRS, a l'Università ëd Bordò e a La Sorbon-a.
Dël 1990 a l'é stàit elegiù a l'Academia dle siense moraj e polìtiche, al pòst che prima ëd chiel a l'era tnù da Jean Stoetzel, ch'a l'era stàit sò diretor ëd tesi.

Raymond Boudon a l'é mòrt a Paris ai 10 d'avril 2013.

 Euvre prinsipaj 
 L'analyse mathématique des faits sociaux (1967)
Cost soa prim travaj a l'era anspirà da l'arserca empìrica merican-a, basà an s'dij chestionari, ch'a l'era praticà a Columbia e da la letura djë scrit d'Émile Durkheim.
Boudon a travaja a definì con precision un langage ëd descrission dla socetà basà an sla distinsion ëd variàbij e la mzura ëd soe relassion ëd càusa e efet.
 L'inégalité des chances (1973)
Soa euvra prinsipal.
A studia la chestion dle diferense ëd sucess ëscolàstich dle masnà an fonsion ëd sò ambient ëd proveniensa.
L'anàlisi statìstica a-i përmet ëd mostré che le diferense ëd riussìa scolàstica ëd masnà d'ambient sossiaj diferent a peul esse spiegà bele mach an ëtnisend da ment le diversità dj'atèise ëd soa famije an sle sernie d'orientament.
Ës lìber a l'ha fàit ës-ciòde dij debà anteletuaj motobin amportant an Fransa an sël rapòrt antra struture sossiaj e assion andividual.
 Effets pervers et ordre social (1977)
 Dictionnaire critique de la sociologie (1982, avec François Bourricaud)
 Le juste et le vrai (1995)

Boudon, Raymond